Kedves Kolléganő/Kolléga!

A gyulai Mogyoróssy János Városi Könyvtárban 2005. március 31-én és április 1-én országos Textlib szakmai tanácskozást rendezünk, amelyen szeretnénk megvizsgálni az integrált könyvtári rendszer és az azt használó könyvtárak jelenlegi helyzetét, jövőjét, problémáit.

A kétnapos tanácskozás tervezett témái:
•	A Textlib jövője az integrált könyvtári szoftverek között (törekvések, támogatások)
•	MOKKA kompatibilitás és a kapcsolódás lehetősége más integrált könyvtári szoftverekhez
•	A Textlib aktuális problémái és új fejlesztéseinek bemutatása

Hozzászólásokra várunk jelentkezőket az alábbi két címhez:
•	“Én elégedett vagyok a Textlibbel, mert…”
•	“Én nem vagyok elégedett a Textlibbel, mert…”

Javaslatot várunk olyan témákra, témakörökre, melyekre Ön(ök) szerint feltétlenül ki kell térni a Textlibbel kapcsolatban és mi – lehetőségeinkhez mérten – igyekszünk ennek teret engedni a tanácskozáson!

Kedves Kolléganő/Kolléga!
Szeretnénk előzetesen felmérni a résztvevők, érdeklődők várható számát, ezért tisztelettel arra kérjük, tudassa velünk egyrészt részvételi szándékát, másrészt azt, hogy intézményükből előreláthatóan hányan kívánnak részt venni rendezvényünkön! (Ez még nem jelentkezés!)
Javaslatait, észrevételeit, a részvétellel kapcsolatos információit lehetőleg egy héten belül várjuk elsődlegesen e-mailben a textlib@mail.mjvk.hu, vagy postai úton a Mogyoróssy János Városi Könyvtár 5700 Gyula, Városház u. 13. Pf. 57 címre.

A Textlib szakmai tanácskozással kapcsolatos információk a jövőben könyvtárunk honlapján, a www.mjvk.hu/textlib oldalon olvashatók!

Rendezvényünk támogatója a Nemzeti Kulturális Alapprogram és Gyula Város Önkormányzata.

Gyula, 2005. január 17.